በደቡብ ሱዳን በተፈጠረ ግጭት 60 ሰዎች ተገደሉ
በደቡብ ሱዳን በመንግስት ወታደሮች እና በአማፂ ሃይሎች መካከል በተፈጠረ ግጭት 60 ሰዎች ተገድለዋል።ኤ ኤፍ ፒ ባሰራጨው መረጃ በግጭቱ ህይወታቸውን ካጡት ሰዎች መከካል 56ቱ የአማፅያን ሃይሎች ታጣቂዎች ናቸው።ከመንግስት በኩል አራት ወታደሮች በአማፅያኑ ሀይል መገደላቸውም ተነግሯል።የሱዳን ህዝቦች ነፃ አውጪ ግንባር ቃል አቀባይ ብርጋዴር ጀነራል ሩያ ኮአንግ፤ ከቀድሞው የሱዳን ተቀዳሚ ምክትል ፕሬዚዳንት ሪያክ ማቻር ጋር ግንኙነት ያላቸው ታጣቂ ሃይሎች በመንግስት ወታደሮች ላይ የትንኮሳ ጥቃት መፈፀማቸውን አስታውቀዋል።የግጭቱ መንስኤም በስደት ሀገራቸውን ለቀው ደቡብ አፍሪካ እንደሚገኙ የሚነገርላቸው ሪያክ ማቻር ታማኝ ወታደሮች ትንኮሳ ነው ተብሏል-(ኤፍ.ቢ.ሲ)።